CELEX: 32021D1036
Language: mt
Date: 2021-06-22 00:00:00
Title: Deċiżjoni ta’ Implimentazzjoni tal-Kummissjoni (UE) 2021/1036 tat-22 ta’ Ġunju 2021 li temenda d-Deċiżjoni ta’ Implimentazzjoni (UE) 2018/1113 fir-rigward tad-detentur tal-awtorizzazzjoni u r-rappreżentant tiegħu fl-Unjoni għat-tqegħid fis-suq ta’ prodotti magħmulin mill-pitravi ħelu ġenetikament modifikat tat-tip H7-1 (notifikata bid-dokument C(2021) 4325) (Test b’rilevanza għaż-ŻEE) (It-testi bl-Olandiż u bil-Ġermaniż biss huma awtentiċi)

25.6.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 226/34
               
            
         DEĊIŻJONI TA’ IMPLIMENTAZZJONI TAL-KUMMISSJONI (UE) 2021/1036
         tat-22 ta’ Ġunju 2021
         li temenda d-Deċiżjoni ta’ Implimentazzjoni (UE) 2018/1113 fir-rigward tad-detentur tal-awtorizzazzjoni u r-rappreżentant tiegħu fl-Unjoni għat-tqegħid fis-suq ta’ prodotti magħmulin mill-pitravi ħelu ġenetikament modifikat tat-tip H7-1
         
            
               (notifikata bid-dokument C(2021) 4325)
            
         
         (Test b’rilevanza għaż-ŻEE)
         (It-testi bl-Olandiż u bil-Ġermaniż biss huma awtentiċi)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (KE) Nru 1829/2003 tal-Parlament Ewropew u tal-Kunsill tat-22 ta’ Settembru 2003 dwar ikel u għalf modifikat ġenetikament (1), u b’mod partikolari l-Artikolu 9(2) u l-Artikolu 21(2) tiegħu,
         Billi:
         
                     (1)
                  
                  
                     Bayer Agriculture BVBA, ibbażata fil-Belġju, hija r-rappreżentanta fl-Unjoni ta’ Monsanto Company, ibbażata fl-Istati Uniti, fejn jikkonċerna l-awtorizzazzjoni għat-tqegħid fis-suq ta’ prodotti magħmula mill-pitravi ħelu ġenetikament modifikat tat-tip H7-1 skont id-Deċiżjoni ta’ Implimentazzjoni tal-Kummissjoni (UE) 2018/1113 (2). KWS SAAT SE, ibbażata fil-Ġermanja, hija d-detentur tal-awtorizzazzjoni għall-pitravi ħelu ġenetikament modifikat tat-tip H7-1, awtorizzat b’dik id-Deċiżjoni ta’ Implimentazzjoni.
                  
               
                     (2)
                  
                  
                     Permezz ta’ ittra datata t-28 ta’ Lulju 2020, Bayer Agriculture BVBA infurmat lill-Kummissjoni li mill-1 ta’ Awwissu 2020 tikkonverti l-forma ġuridika tagħha u se tbiddel isimha għal Bayer Agriculture BV.
                  
               
                     (3)
                  
                  
                     Permezz ta’ ittra datata t-28 ta’ Lulju 2020, Bayer Agriculture BVBA infurmat lill-Kummissjoni li mill-1 ta’ Awwissu 2020 Monsanto Company tikkonverti l-forma ġuridika tagħha u se tbiddel isimha għal CropScience LP.
                  
               
                     (4)
                  
                  
                     Il-bidliet mitluba huma purament amministrattivi fin-natura tagħhom u għalhekk ma jeħtiġux valutazzjoni ġdida tal-prodotti kkonċernati.
                  
               
                     (5)
                  
                  
                     Permezz ta’ ittra datata l-10 ta’ Awwissu 2020, il-Kummissjoni infurmat lil KWS SAAT SE dwar il-bidliet mitluba. Permezz tal-ittra tad-9 ta’ Diċembru 2020, KWS SAAT SE infurmat lill-Kummissjoni li taqbel mal-modifikazzjonijiet proposti.
                  
               
                     (6)
                  
                  
                     Għalhekk, jenħtieġ li d-Deċiżjoni ta’ Implimentazzjoni (UE) 2018/1113 tiġi emendata skont dan.
                  
               
                     (7)
                  
                  
                     Il-miżuri previsti f’din id-Deċiżjoni huma f’konformità mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DIN ID-DEĊIŻJONI:
         
            Artikolu 1
            Emendi għad-Deċiżjoni ta’ Implimentazzjoni (UE) 2018/1113
            Id-Deċiżjoni ta’ Implimentazzjoni (UE) 2018/1113 hija emendata kif ġej:
            
                        (1)
                     
                     
                        Fl-Artikolu 6, il-paragrafu 1, il-punt (b) huwa sostitwit b’dan li ġej:
                        
                                    “(b)
                                 
                                 
                                    Bayer CropScience LP, rappreżentata fl-Unjoni minn Bayer Agriculture BV,”;
                                 
                              
                  
                        (2)
                     
                     
                        Fl-Artikolu 8, il-punt (b) huwa sostitwit b’dan li ġej:
                        
                                    “(b)
                                 
                                 
                                    Bayer CropScience LP, 800 N, Lindbergh Boulevard, St. Louis, Missouri 63167, l-Istati Uniti tal-Amerika, rappreżentata fl-Unjoni minn Bayer Agriculture BV, Scheldelaan 460, 2040 Antwerp, il-Belġju.”;
                                 
                              
                  
                        (3)
                     
                     
                        Fl-Anness, il-punt (a) huwa sostitwit b’dan li ġej:
                        
                                    “(a)
                                 
                                 
                                    Applikanti u detenturi tal-awtorizzazzjoni:
                                    Isem: KWS SAAT SE
                                    Indirizz: Grimsehlstrasse 31, 37574 Einbeck, il-Ġermanja
                                    kif ukoll
                                    Isem: Bayer CropScience LP
                                    Indirizz: 800 N, Lindbergh Boulevard, St. Louis, Missouri 63167, l-Istati Uniti tal-Amerika
                                    Rappreżentata fl-Unjoni minn Bayer Agriculture BV, Scheldelaan 460, 2040 Antwerp, il-Belġju.”
                                 
                              
                  
         
            Artikolu 2
            Destinatarji
            Din id-Deċiżjoni hija indirizzata lil:
            
                        (a)
                     
                     
                        KWS SAAT SE, Grimsehlstrasse 31, 37574 Einbeck, il-Ġermanja, u
                     
                  
                        (b)
                     
                     
                        Bayer CropScience LP, 800 N, Lindbergh Boulevard, St. Louis, Missouri 63167, l-Istati Uniti tal-Amerika, rappreżentata fl-Unjoni minn Bayer Agriculture BV, Scheldelaan 460, 2040 Antwerp, il-Belġju.
                     
                  
         
            Magħmul fi Brussell, it-22 ta’ Ġunju 2021.
            
               
                  Għall-Kummissjoni
               
               Stella KYRIAKIDES
               
                  Membru tal-Kummissjoni
               
            
         
         
            (1)  ĠU L 268, 18.10.2003, p. 1.
         
            (2)  Id-Deċiżjoni ta’ Implimentazzjoni tal-Kummissjoni (UE) 2018/1113 tat-3 ta’ Awwissu 2018 li ġġedded l-awtorizzazzjoni għat-tqegħid fis-suq ta’ ikel u għalf magħmulin mill-pitravi ħelu ġenetikament modifikat tat-tip H7-1 (KM-ØØØH71-4), skont ir-Regolament (KE) Nru 1829/2003 tal-Parlament Ewropew u tal-Kunsill (ĠU L 203, 10.8.2018, p. 32).